Gandia posa en marxa un programa pioner per acostar la pesca a 300 alumnes
22 març 2024

## Gandia posa en marxa un programa pioner per acostar la pesca a 300 alumnes22 març 2024Última actualització: 22 març 2024

![](../gestion/img/94eacd4a7965059a76c160ca1fc2fbba35ac33e2c0f3723678ebedf456264df9.jpg)  
  

El **regidor delegat d'Esports, Jesús Naveiro**; **l'edil delegada d'Educació, Esther Sapena**, i el **president del Club de Pesca Gandia, Jose Estruch**, han presentat aquest matí a les instal·lacions del mateix club al port una iniciativa pionera del consistori i l'entitat esportiva que té com a objectiu apropar l'esport de la pesca als centres escolars.  
  
Tal com han informat, durant la compareixença, la proposta va ser feta pel club al consistori qui ha donat suport a la iniciativa on finalment participaran més de 300 alumnes de set centres escolars durant els mesos de març i abril.

  
En concret, els assistents realitzen una part teòrica on se'ls ensenya les particularitats de la pesca i una altra pràctica, on membres del club ensenyen als xiquets com pescar i la importància de respectar el medi ambient.  
  
Sapena ha destacat la importància de donar a conéixer aquest esport mitjançant _"un paraigua de conscienciació, de sostenibilitat i de protecció del medi ambient". "Donar suport a les entitats esportives i al sector pesquer està entre les nostres prioritats i només em queda afegir que estem davant d'una gran iniciativa que esperem repetir altres anys"_.  
  
Per part seua, Naveiro ha destacat la tasca del club i la intenció de garantir un relleu generacional més que necessari. Sobre el Club de Pesca de Gandia, l'edil ha incidit que es tracta d'una entitat _"referent a l'àmbit nacional i internacional que disposa d'unes instal·lacions immillorables"_. _"Volem que des de l'activitat física i l'esport es fomente entre els més menuts el respecte pel medi ambient i el foment de la pesca entre els joves"_.  
  
Finalment, Jose Estruch ha agraït la col·laboració dels departaments d'Esports, Educació i Medi Ambient a l'hora de posar en marxa aquesta iniciativa. _"Tenim un jove del Club participant en el Campionat d'Espanya i que en octubre participarà en el Campionat del Món, mentre que altres integrants del Club també estan competint al màxim nivell"_. _"Som un club amb 1.500 socis, però ens falta gent jove que es puga formar i garantir un relleu generacional dins de l'entitat"_.

[Twittear](https://twitter.com/share)